**Tájékoztató**

**Aktív feldolgozási eljárásból eredő feldolgozott termékek, továbbá újrakivitelt követően az Unióba visszahozott, feldolgozott termékek szabad forgalomba bocsátásának speciális szabályai.**

**A kumulációs vámtartozás előírása.**

Tisztelt Ügyfeleink!

A címben hivatkozott vámeljárások speciális kitöltési szabályait a hatályos EV Kitöltési Útmutató részletesen nem tartalmazza, ezért az árunyilatkozatok kitöltése során kérjük a tájékoztatóban leírtak alkalmazását 2018. február 1-től.

1. **Vonatkozó jogszabályok**

UVK 85. cikk

UVK 86. cikk

UVK 205. cikk

1. **Eljáráskódok**

A fejlesztéssel érintett eljáráskódokat az alábbi táblázat tartalmazza (Publikálva: az EV törzsadatok között az [OpenKKK](https://openkkk.nav.gov.hu/default.aspx) oldalon):



1. **Általános szabályok:**

* A legfontosabb változtatás, hogy a behozatali vám összegének kiszámítására vonatkozó **elhatárolás**t (UVK 85-86. cikk) az eljáráskód 5-7. pozíció (37/2. rovat/**EKOD2**) jelenti, nem a korábbi, a közösség vámkódex megfelelő rendelkezéseire utaló nyilatkozat (Melléklet: 0470/0471).
* **UVK 85. cikk alkalmazása**: A behozatali vám összegének kiszámítására vonatkozó általános szabályok figyelembe vétele („.a vámtartozás keletkezésének időpontjában…”). Amennyiben az EKOD2 **nem** **F42** vagy **F04/F07** (6\*31 eljárásoknál), akkor az **aktuális szabályok** alapján kell meghatározni a vámtartozást. **Biztosíték**nyújtáskor szintén az aktuális **szabályok**at figyelembe venni.
* **UVK 86. cikk alkalmazása**: A behozatali vám összegének kiszámítására vonatkozó különleges szabályok („…az aktív feldolgozási eljárás alá vont árura alkalmazandó tarifális besorolás, vámérték, mennyiség, jelleg és származás alapján…”)

Lényege: a nyilatkozattevőnek **ki kell munkálni a vám**-, és esetenként a kiegyenlítő kamat **összegét** **tételsoronként**, majd ezt az árunyilatkozat **47. rovatában rögzíti** a megfelelő kód mellett, az **Összeg alrovatba**.

**EKOD2= F42** vagy **F04** és **F07** esetén tehát **tételsoronként nem kerekített** összegeket kell megadni az árunyilatkozaton, biztosítékként viszont a kerekített összeget kell nyújtani, illetve a kerekített vám összeget kell megfizetni.

A 47-es rovat kitöltése: Az A\*\* vámteher-kódok mellett az Összeg alrovatban kell szerepelnie a kalkulált vámnak. A **nemzeti adók** számfejtése az **aktuális szabályok szerint** történik, azt nem szükséges kimunkálni, illetve külön rögzíteni a 47. rovatban.

* **Előzménykezelés** (XIM/XEU/0309 mellékletek) – Az **UVK/KVK elhatárolás** **miatt** főszabályként továbbra is kötelező az aktív feldolgozás előzményre hivatkozni (kiegyenlítő kamat kiszabása a 2016-04-30-ig felmerült vám után). A nem konkrét előzményhivatkozásnál (0309-Különféle) nem lehet megállapítani, hogy az előzmény 2016-05-01 előtti vagy utáni, így a kiegyenlítő kamat (D10) informatikailag nem ellenőrizhető (kamatalap, kamatköteles időszak). Ezért az ügyfélnek amennyiben UVK előtti előzmény is szerepel az árunyilatkozaton és nincs konkrét előzményhivatkozás, kizárólag F42 vagy F04/F07 EKOD2 bejegyzést lehet alkalmazni, az UVK előtti tételsorok 47. rovatában fel kell tüntetni a D10 kódot, a kalkulált kamatösszeget szintén az Összeg alrovatban kell szerepeltetni a korábbi, jogszabályi hivatkozásra utaló 5191\*\* karaktersorozat helyett. Az összeg lehet 0 is.

Példák az alkalmazásra:

UVK bevezetése **előtti** tételsor:

|  |  |  |  |  |
| --- | --- | --- | --- | --- |
|  | Fajta | A kiszabás alapja | Tétel | Összeg |
| Vámok (uniós kód) | | | | |
|  | **A00** |  |  | 322530 |
| Kiegyenlítő kamat (uniós kód) | | | | |
|  | **D10** |  |  | 12357 |
| ÁFA (uniós kód) | | | | |
|  | **B00** | **10.000**  ( ÁFA-alap növelő tényezők ) |  |  |

UVK bevezetése **utáni** tételsor:

|  |  |  |  |  |
| --- | --- | --- | --- | --- |
|  | Fajta | A kiszabás alapja | Tétel | Összeg |
| Vámok (uniós kód) | | | | |
|  | **A00** |  |  | 322530 |
| ÁFA (uniós kód) | | | | |
|  | **B00** | **10.000**  ( ÁFA-alap növelő tényezők ) |  |  |

1. **Új eljárások:**

A fejlesztéssel párhuzamosan az alábbi új eljárások kezdeményezése vált elérhetővé:

* **Újrakivitelt követően az Unióba visszahozott, feldolgozott termékek szabad forgalomba bocsátása**

6131F04 - Az UVK 205. cikk alkalmazása, a vámösszegeket a nyilatkozattevőnek ki kell munkálni.

6131F07 - UVK 86. cikk alkalmazása, a vámösszegeket a nyilatkozattevőnek ki kell munkálni.

* **Jövedéki adóraktárba történő betárolás** **aktív feldolgozást követően**:

Két általános eset (UVK 85. cikk): 4551000, 4554000 → az aktuális szabályokat kell alkalmazni a vámtartozás megállapítására.

Négy speciális eset (UVK 86. cikk): 4551F42, 4554F42, 6831F04, 6831F07 → a vámösszegeket a nyilatkozattevőnek ki kell munkálni.

A biztosítéknyújtás szabályaira a jövedéki törvény 2017. július 1-jei módosításakor meghatározottak érvényesek.

* **Vámjogi szabad forgalomba bocsátás adó-felfüggesztéssel szállítás** **(EKOD2=F06)**:

Egy általános eset (4251F06) → az aktuális szabályokat kell alkalmazni a vámtartozás megállapítására.

Négy speciális eset (4251F42, 4254F42, 6331F04, 6331F07) → a vámösszegeket a nyilatkozattevőnek ki kell munkálni.

Ezekben az esetekben a nemzeti adók felfüggesztésre kerülnek, az adóbiztosíték összegét a határozat rendelkező része tartalmazza.

1. **Kumulációs vám (40519KV) előírása:**

A karbantartást követően kezdeményezhető az UVK 78. cikke szerinti "kumulációs vám" megállapítására irányuló eljárás. A vám megállapítása az aktuális szabályok szerint történik, az adatok megadásakor a 0900 nemzeti kiegészítőkódot kell rögzíteni a 33/5. rovatban, az egyéb rovatok kitöltésére a hatályos Kitöltési Útmutató szabályai irányadóak.

**\*\*\***

A programmódosítás nem érinti az ideiglenes behozatal, illetve a részleges vámmentesség előzményt követő szabadforgalomba bocsátások szabályait.

Vámfelügyelet melletti feldolgozás előzmény esetén minden esetben az UVK 85. cikket kell figyelembe venni.